[{"text_idx": "#000002", "text": "O\u0303ppekorralduse alusedO\u0303ppekavadKvaliteedisu\u0308steemTagasiside ja hindamineMaterjalid ja meetodidPrivaatsuspoliitika"}, {"text_idx": "#000003", "text": "Rela\u0308ks \u2013 efektiivsuse ajastu on lo\u0303ppemas"}, {"text_idx": "#000004", "text": "Kord tuli mul u\u0308hel sisekoolitusel, kus igau\u0308ks pidi tegema ettekande juhtimisgurust, ra\u0308a\u0308kida Stephen Coveyst. U\u0308lesanne tundus olevat lihtne, \u201cVa\u0308ga efektiivse inimese 7 harjumust\u201d on ju peaaegu iga inimene lugenud, Covey metoodika on lihtne, arusaadav ja to\u0303hus. Ning to\u0308o\u0308tav. Mo\u0303tlesin aga, et selleks, et ettekanne oleks tasakaalus, peaks seal olema ka midagi kriitilist. Kuna ma ise midagi va\u0308lja ei suutnud mo\u0303elda, siis hakkasin internetti la\u0308bi kammima."}, {"text_idx": "#000005", "text": "Ma ei leidnud mitte midagi! Tundus, nagu oleks FranklinCovey karvane ka\u0308si a\u0308ra kustutanud iga kahtluse ja ko\u0303hkluse, mis eales kirja pandud. Lo\u0303puks leidsin u\u0308he teoloogilise seminari (Covey ju ise ka teoloogikraadiga) koduleheku\u0308ljelt uurimusto\u0308o\u0308, millest ja\u0308i silma u\u0308ks mo\u0303te: Stephen R. W. Covey va\u0308idab end teadvat, kuidas PEAB iga inimene oma elu u\u0308mber kujundama, selleks et olla efektiivne ja areneda \u2013 la\u0308htudes kindlatest printsiipidest. Lisaks veenab Covey meid ka selles, et u\u0308hiskonnas efektiivseks toimetulekuks ja arenguks on \u201ckorrektsete\u201d printsiipide ja\u0308rgimine sama mo\u0308o\u0308dapa\u0308a\u0308smatu kui fu\u0308u\u0308silises maailmas loodusseaduste ja\u0308rgimine. Sellised \u201eelu seadused\u201d on koosto\u0308o\u0308, panustamine, enesedistsipliin ja terviklikkus."}, {"text_idx": "#000006", "text": "Na\u0308ib aga, et selle mo\u0303tteviisi juures ei ja\u0308eta kellelegi vo\u0303imalust kaaluda, kas ta u\u0308ldse tahab olla efektiivne ja millises suunas ta areneda tahab."}, {"text_idx": "#000007", "text": "Coachingu isa sir John Whitmore toob oma raamatu \u201cTulemuslikkuse treenimine. Coachingu ka\u0308siraamat juhile\u201d u\u0308hes lo\u0303pupeatu\u0308kkidest a\u0308ra tsitaadi 36-aastast a\u0308rimehelt:"}, {"text_idx": "#000008", "text": "\u201eJuhatan suurt ja edukat ettevo\u0303tet Rootsis. Mul on hea tervis, imetore perekond ja positsioon u\u0308hiskonnas. Arvan, et mul on vo\u0303imu. Kuid ikkagi ei ole ma kindel, mida ma oma eluga teen. Ma ei ole kindel, et olen oma to\u0308o\u0308d tehes o\u0303igel teel.\u201d"}, {"text_idx": "#000009", "text": "Ilmselt tunneb u\u0308ha rohkem la\u0308a\u0308nemaailma inimesi sedasama. Me elame efektiivsust va\u0308a\u0308rtustavas u\u0308hiskonnas. Meile sisendatakse lapsest peale po\u0303himo\u0303tteid, mis panevad meid mo\u0303tlema efektiivsusese vo\u0303tmes. Tuleb kellekski saada, midagi a\u0308ra teha, peab suutma, saavutama. Ko\u0303ige selleni tuleb jo\u0303uda va\u0308iksemate kulude ja va\u0308hema jo\u0303upingutusega."}, {"text_idx": "#000010", "text": "Kas see on aga ainus elamise viis?"}, {"text_idx": "#000011", "text": "Whitmore toob \u201cTulemuslikkuse treenimises\u201d a\u0308ra lihtsa skeemi kahest arengusuunast.Horisontaalne telg na\u0308itab materiaalset edu ja psu\u0308hholoogilist terviklikkust. Vertikaalne telg aga va\u0308a\u0308rtusi ja spirituaalseid pu\u0308u\u0308dlusi."}, {"text_idx": "#000012", "text": "La\u0308a\u0308ne eduinimene na\u0308ib oma eneseteostuse ka\u0308igus liikuvat pigem horisontaalselt, saavutades materiaalse heaolu, positsiooni, andes panuse innovatsiooni ja majanduskasvu. Sellistel inimestel on enamasti kiire, teiega ra\u0308a\u0308kides katkestavad vestluse korduvad telefoniko\u0303ned ja ootamatult tuleb jutuajamisse teha \u201cva\u0308ike vahe\u201d, sest \u201cu\u0308ks kiire e-mail tuleb a\u0308ra saata\u201d ja siis \u201ckoosolekule minna\u201d. Nii ei saa te kunagi teada, kui palju ta ko\u0303igest sellest ise naudingut ja rahulolu tunneb."}, {"text_idx": "#000013", "text": "Selle vastandiks on mugav, organiseerimata, \u201cspirituaalne\u201d tu\u0308u\u0308p, kes so\u0303idab (kui raha kokku saab), Indiasse, muidu aga ka\u0308ib ko\u0303ikide gurude loengutel ja ku\u0308lastab spirituaalseid lektooriume, ra\u0308a\u0308kides veendunult oma valgustumise teest, vaimse kasvu eelistest ja sellest, et ta juba peaaegu na\u0308eb aurasid. On selge, et seda inimest ei saa va\u0308ga to\u0303siselt vo\u0303tta, sest lisaks ebama\u0308a\u0308rastele to\u0303ekspidamistele valitseb tal arvestatav segadus sageli ko\u0303igis eluvaldkondades. Ja kuigi eduinimesed na\u0308ivad talle mo\u0303ttetud egoteenrid, on tal enamasti aega sinuga pikalt ra\u0308a\u0308kida ja kui sa pead to\u0308o\u0308le kiirustama, ja\u0308a\u0308b tema rahulikult ajalehe seltsis oma taimeteed lo\u0303puni jooma."}, {"text_idx": "#000014", "text": "Paraku on nii, et oma elu elades kipume valima pigem u\u0308he neist teedest, tehes seda siis kas u\u0308hiskonna survel ja pangalaenu mo\u0303jul vo\u0303i mo\u0303nest oma kriisist u\u0308heku\u0308lgseid ja\u0308reldusi tehes. Mida enam me aga u\u0308hte teed mo\u0308o\u0308da liigume, seda enam kaugeneme tasakaalupunktist nende kahe vahel. Pinge ja rahulolematus aina kasvavad."}, {"text_idx": "#000015", "text": "Nii jo\u0303uame u\u0308hel hetkel tupikusse. Whitmore nimetab seda elu mo\u0303tte kriisiks. \u201cKui jo\u0303uame sinna kohta, langeme mo\u0303neks ajaks segadusse ja langusesse, kuid iga kriis on vo\u0303imalus leida o\u0303ige, tasakaalustatud tee. Me hakkame rohkem endasse vaatama, vo\u0303tame aega, et maalida vo\u0303i luuletusi kirjutada ning veedame rohkem aega lastega.\u201d"}, {"text_idx": "#000016", "text": "Whitmore ku\u0308sib ka, kas mitte juba kogu meie u\u0308hiskond ei viskle elu mo\u0303tte kriisis. Kogu eesrindlik a\u0308riline mo\u0303tlemine on liikumas vanalt mo\u0303tteviisilt \u2013 mida iseloomustas u\u0308letootmine ja piiramatu tarbimine koos pideva survega efektiivsust to\u0303sta \u2013 uuele, holistilisele mo\u0303tteviisile, kus ta\u0308helepanu on oma isiklike eesma\u0308rkide seostamisel ettevo\u0303tte omadega, sobiva panuse andmisel ja oma tegevuse laiema ta\u0308henduse na\u0308gemisel."}, {"text_idx": "#000018", "text": "See teema moodustab kogu raamatust aga siiski vaid va\u0308ikese osa \u2013 \u201cTulemuslikkuse treenimises\u201d annab Whitmore po\u0303hjaliku u\u0308levaate kogu coachingu filosoofiast ja kirjeldab u\u0308ksikasjaliselt, kuidas iga juht vo\u0303iks seda metoodikat rakendada, et muuta to\u0308o\u0308 rahuldustpakkuvamaks ja (oh irooniat) seela\u0308bi ka efektiivsemaks."}, {"text_idx": "#000019", "text": "Na\u0308iteks vo\u0303iks sinu coach sult pa\u0308rast selle artikli lugemist ku\u0308sida: \u201cMis hetkedel oled sina ennast to\u0303eliselt o\u0303nnelikuna tundnud?\u201d"}]